වෙඩි ප්‍රහාර එල්ලවීමෙන් නිලධාරීන් දෙදෙනාට හෝ ඔවුන්ගේ නිවෙස්වල පදිංචි කිසිවකුටත් ජීවිත හානි සිදුවී නොමැත.එහෙත් දෙදෙනාගේම නිවෙස්වල තිබූ වාහනවලටත් දොර ජනෙල් ආදියටත් වෙඩි උණ්ඩ වැදී සුළු හානි සිදුවී තිබේ.පොලිසිය ප්‍රකාශ කරන්නේ එම වෙඩි තැබීම් සැලසුම් සහගතව යම් කිසි කණ්ඩායමක් කළ එකක් බව සැක කරන බවයි.වෙඩි තැබීමේ සිදුවීම් දෙක පිළිබඳ පරීක්ෂණ පැවැත්වීමට කණ්ඩායම් 4ක් සමඟ පොලිස් අපරාධ පරීක්ෂණ නිලධාරීන් හෙවත් SOCO නිලධාරීන්ද යොදවා ඇති බව පොලිස් මාධ්‍ය ප්‍රකාශක ජ්‍යෙෂ්ඨ පොලිස් අධිකාරී නීතිඥ අජිත් රෝහණ මහතා පැවසීය.මේ සැලසුම් සහගත අපරාධය සඳහා ගිනි අවිවලට යොදාගත් උණ්ඩ එකම වර්ගයේ ඒවා බවද අනාවරණය වී තිබේ.සුරාබදු කොමසාරිස් ජනරාල්වරයාට මීට පෙර අවස්ථාවකදී එනම් පසුගිය 25 වැනිදා මෙවැනි තර්ජනයක් එල්ල වූ බව පවසයි.සුරාබදු කොමසාරිස් ජනරාල්වරයාගේ නිවෙසට වෙඩි තැබූ පුද්ගලයන් කොළ පැහැති ත්‍රිවිල් රථයකින් පැමිණ ඇතැයි සැක කෙරේ.